תגובות בין-לאומיות למלחמת חרבות ברזל

ב-7 באוקטובר 2023 פרצה מלחמת חרבות ברזל בין ישראל למספר ארגוני טרור, בהם חמאס, הג'יהאד האסלאמי הפלסטיני וחזבאללה. הלחימה החלה במתקפת הפתע מרצועת עזה, שכללה מספר רב של מקרי טבח המוני, מעשי רצח והתעללות אכזריים, חטיפת בני ערובה וקרבות ירי עם כוחות הביטחון של ישראל ועוד. מתקפת הנגד של ישראל כללה הפצצה והפגזה מאסיביים של יעדי טרור ברצועת עזה. בין החטופים והנרצחים נמנים לא רק אזרחים ישראלים, אלא מספר אזרחים של מדינות שונות.

תגובות בעולם המערבי כללו הזדהות עם ישראל, גינוי חריף של מתקפת הטרור והחטיפה. חלק מהתגובות הרשמיות של ארצות ערב ומדינות מוסלמיות כללו גינוי של המבצע הישראלי ברצועת עזה ושבחים כלפי פעולת חמאס, בייחוד מצד איראן. מספר מנהיגים מהעולם ביקרו בישראל לאות הזדהות ותמיכה.

בנוסף לתגובות רשמיות של ממשלות העולם, התנהלו בעולם מספר גדול של הפגנות. ההפגנות שונות כללו תמיכה במדינת ישראל והעם היהודי, ומנגד הפגנות הזדהות עם הפלסטינים ואף תמיכה באינתיפאדה אלימה ומאבק נגד ישראל.

תגובות מדיניות

תגובות תמיכה בישראל 

 ארצות הברית
 ב-7 באוקטובר, יום מתקפת הטרור, הודיע ביידן על תמיכה חד-משמעית בישראל ובהמשך נשא שלושה נאומים מיוחדים על המלחמה בישראל. הוא השווה את החמאס לדאעש ושלח איום לחזבאללה להימנע מניצול המצב.
 ביידן הודיע כי הוא שותף להצהרת התמיכה של מדינות המערב בישראל.
 ארצות הברית שלחה את נושאת המטוסים ג'רלד פורד הנמצאת בים התיכון, עם צי ספינות התקיפה שלה, לעגון קרוב יותר מול חופי ישראל. ארצות הברית צפויה גם להודיע על הגדלת משלוח הנשק לישראל.
 הבית הלבן ובניינים בניו יורק (בהם האמפייר סטייט) הוארו בצבעי דגל ישראל.
 ראש עיריית ניו יורק אריק אדמס נשא נאום תמיכה בעד ישראל בו אמר ש"אנחנו לא בסדר" עם הזוועות שביצע חמאס ועם מעשי החטיפה והרצח. בין היתר קרא לפירוק חמאס, גינה את הזוועות וכינה את היהודים ״אחים״ שלו. בנוסף הכיר בזכות של ישראל להגן על עצמה והביע תמיכה חסרת תקדים בישראל. נאומו זכה להד תקשורתי גדול בישראל ובעולם.
 ב-10 באוקטובר 2023 נשא נשיא ארצות הברית ג'ו ביידן נאום נוסף שבו הוא גינה בתקיפות את הטרור הפלסטיני והזוועות שביצע חמאס, אותן הוא השווה לדאעש, וגינה את מטרתו המוצהרת של הארגון שהיא רצח יהודים. הוא העניק גיבוי מלא לישראל - כולל הבטחת סיוע צבאי, הצבת נושאת מטוסים להרתעה אסטרטגית ומשלוח תחמושת ומיירטי כיפת ברזל.
 מזכיר המדינה האמריקני אנתוני בלינקן ושר ההגנה האמריקני לויד אוסטין הגיעו לביקורי הזדהות בישראל ולפגישות עם שרים ישראלים ועם משפחות החטופים האמריקנים שברצועת עזה.
 נשיא ארצות הברית ג'ו ביידן הגיע לביקור בישראל ב-18 באוקטובר, היום ה-12 למלחמה. הוא נפגש עם ראש הממשלה בנימין נתניהו וקבינט המלחמה, והביע תמיכה בישראל להמשך הלחימה בחמאס ובארגוני הטרור ברצועת עזה. במהלך ביקורו נפגש עם משפחות נפגעים וחטופים, ועם אנשי כוחות הביטחון שנלחמו במחבלים שחדרו לישראל וביצעו מעשה את מעשה הטבח והזוועות במתקפת הפתע, והתחייב לסייע לישראל בהחזרת החטופים בעזה. כמו כן הבטיח ביידן סיוע צבאי וכלכלי נרחב לישראל וקידם לאזור שתי נושאות מטוסים וכוחות נוספים על מנת להרתיע את איראן, חזבאללה וסוריה מלהצטרף לחמאס במלחמה ולתקוף את ישראל. בנאום שנשא בביקורו בישראל, הביע ביידן צער רב על האזרחים הרבים שנרצחו ונחטפו באכזריות, שיבח את גבורת הישראלים, ואמר שמתקפת הטרור הייתה האסון הגדול ביותר לעם היהודי מאז השואה וציין ש"בשואה העולם ראה ולא עשה כלום" והבטיח "אנחנו לא נעמוד מנגד". הוא שיבח את ישראל כמדינה דמוקרטית וחזר על מחויבותו לביטחון ישראל ואמר שהטרור לא ינצח.

 בריטניה
 ראש ממשלת בריטניה רישי סונאק שותף להצהרת התמיכה החד משמעית בישראל.
 מעון ראש ממשלת הממלכה המאוחדת בדאונינג 10 הואר בצבעי דגל ישראל כאות סולידריות.
 ב-12 באוקטובר הודיעה בריטניה כי היא שולחת לאגן המזרחי של הים התיכון שתי ספינות מלחמה ומטוסי ביון לתמיכה בישראל.
 ב-19 באוקטובר הגיע סונאק לביקור הזדהות בישראל, נפגש עם אישי ציבור ישראלים, ומשפחות החטופים.

 גרמניה
 קנצלר גרמניה אולף שולץ שותף להצהרת התמיכה של מדינות המערב בישראל. הבונדסטאג הקדיש דקת דומיה לזכר הנרצחים בישראל. בנוסף קנצלר גרמניה הגיע לביקור הזדהות בישראל ומשלחתו להשתטח על הרצפה בעת ששהו בשדה התעופה בעקבות מתקפת טילים על ישראל..
 שער ברנדנבורג הואר בצבעי דגל ישראל.
 ב-10 באוקטובר, היום השלישי למלחמה, פתח התובע הכללי הציבורי של גרמניה  בחקירה נגד חמאס בחשד לחטיפה ולרצח של אזרחי גרמניה במתקפת הפתע בדרום.
 קבוצות כדורגל בבונדסליגה הוציאו הודעת מטעמן המגנות את פעילות החמאס. במסגרת ליגת הכדורגל לנשים נערך משחק שהחל בדקת דומייה לזכר הנרצחים בישראל, השחקניות עלו לשחק כאשר הן עונדות סרטים שחורים וביציעים, האוהדים הניפו שלטים וכרזות ובהן תמיכה בישראלים וקריאה לשחרור החטופים.
 ב-17 באוקטובר 2023 הגיע קנצלר גרמניה אולף שולץ לביקור תמיכה בישראל ונפגש עם נתניהו. הוא הביע תמיכה ללא סייג בישראל ואף הזהיר את כל הגורמים באזור לא להתערב בנעשה בין ישראל לחמאס.
 ב-20 באוקטובר 2023 הודיעה שרת הפנים של גרמניה ננסי פזר שאם יצטרכו יגרשו את תומכי חמאס מהמדינה, ובנוסף אמרה שגרמניה תלחם בתעמולה של חמאס ברשתות החברתיות.
 ב-21 באוקטובר 2023, בפסגה בקהיר אמרה שרת החוץ של גרמניה, אנאלנה ברבוק: "ביטחון ישראל אינו ניתן למשא ומתן, המלחמה נגד חמאס חייבת להימשך, תוך התחשבות במצב ההומניטרי, עלינו להבחין בין אוכלוסייה אזרחית ומזהירים מפני הפצת שנאה, כמו כן, גרמניה קוראת לשחרור כל החטופים המוחזקים בידי חמאס".

 צרפת
 נשיא צרפת, עמנואל מקרון, גינה בחריפות את פיגועי הטרור בישראל. הביע הזדהות מלאה עם הקורבנות ומשפחותיהם והוסיף כי צרפת עומדת לצד ישראל והוא שותף להצהרת התמיכה של מדינות המערב בישראל. ב-24 באוקטובר 2023 הגיע לישראל לביקור סולידריות, בו נפגש עם נשיא המדינה יצחק הרצוג, ראש הממשלה בנימין נתניהו ויו"ר האופוזיציה יאיר לפיד וכן עם יו"ר הרשות הפלסטינית מחמוד עבאס ברמאללה. בהצהרה עם ראש הממשלה נתניהו אמר מקרון: "כמו שהייתה קואליציה נגד דעאש, אני מציע להקים קואליציה בינלאומית ולפעול נגד קבוצות הטרור שמאיימות על כולם. צריך לפעול נגד חיזבאללה ונגד מה שקורה בתימן. זה אינטרס של כל העמים באזור. ביטחון עם ישראל לא נתון לדיון, אנחנו חושבים שחמאס ארגון טרור שצריך לפעול מולו בכוח וללא רחמים. הוא לא פועל למען הפלסטינים".
 מגדל אייפל הואר בצבעי דגל ישראל ביחד עם סמלי מגן דוד בצבע כחול.
 צרפת אסרה על הפגנות תמיכה בפלסטינים ובחמאס ובמתקפת הטרור הפלסטינית, בין השאר מחשש שהן יתפתחו למהומות אלימות ויעודדו טרור.
 ב-15 באוקטובר 2023 הגיעה שרת החוץ הצרפתית, קתרין קולונה, לביקור סולידריות בישראל. היא פגשה משפחות חטופים וביקרה פצועים במרכז רפואי ברזילי שבאשקלון.
 צרפת תשלח לאזור את חלק מכוח חיל הים שלה בינהם ספינת הסער אמפיבית
 איטליה
 ראש ממשלת איטליה ג'ורג'ה מלוני שותפה להצהרת התמיכה של מדינות המערב בישראל.
 שער טיטוס ברומא הואר בצבעי דגל ישראל ועליו הדגל.
 ב-21 באוקטובר הגיעה ראש הממשלה ג'ורג'ה מלוני לביקור בישראל ונפגשה עם ראש ממשלת ישראל בנימין נתניהו.
  ממלכת ארצות השפלה (הולנד)
 ראש ממשלת הולנד מארק רוטה הגיע ב-23 באוקטובר לביקור תמיכה בישראל ונפגש עם ראש ממשלת ישראל בנימין נתניהו.
  ספרד
 שר-החוץ הספרדי: "מגנה בחריפות את מתקפות הטרור החמורות ביותר מעזה נגד ישראל".
 הודו
 ראש ממשלת הודו, נרנדרה מודי אמר שהודו עומדת בחוזקה לצד ישראל וכי היא מגנה את הטרור בכל צורותיו.
 יפן
 ממשלת יפן גינתה בחריפות את התקפות החמאס ושיגורי הרקטות מעזה, וקראה לכל הצדדים לנהוג איפוק.
 ברזיל
ברזיל גינתה את המתקפה על ישראל וכינסה ישיבת חירום של מועצת הביטחון של האו"ם.
 בניין הקונגרס הברזילאי הואר בצבעי כחול לבן.
 אלבניה
 שר החוץ האלבני: "אלבניה מגנה בחריפות את המתקפה של חמאס נגד ישראל. אנחנו עומדים איתנים נגד הטרור. מחשבותינו עם הקורבנות, משפחותיהם וכל מדינת ישראל".
 שווייץ
 ממשלת שווייץ גינתה את המתקפה וקראה לפתרון הקונפליקט בדרכי שלום ולהפסקת הלחימה. לאחר מכן, הודיעה כי תומכת בזכותה של ישראל להגנה וביטחון והחלה בדיון הכרה בחמאס כארגון טרור, צעד שיקשה על הארגון להשתמש בשירותי בנקים שווייצרים.
 מגדל שעון מפורסם Zytglogge  בברן הואר בצבעי דגל ישראל כאות הזדהות.
 אוסטריה
 ב-25 באוקטובר ביקר בישראל קנצלר אוסטריה קארל נהאמר ואמר: "אנו מגנים את מתקפת הטרור המתועבת של חמאס על ישראל ואת הרצח הברברי של אזרחים חפים מפשע, בצורה החריפה ביותר" וקרא לשחרר מיידית את החטופים בעזה.
 צ'כיה
 ב-25 באוקטובר ביקר בישראל ראש ממשלת צ'כיה פטר פיאלה והביע תמיכה בישראל והתנגדות לחמאס.
 פולין
 שר החוץ של פולין פרסם הודעה המגנה בתוקף את מתקפת הטרור של חמאס ורצח אזרחים. עם זאת, ברחבות וארשה נערכה הפגנה פרו-פלסטינית בה נשמעו קריאות לשחרור פלסטין וחוסר לגיטימציה של ישראל.
  יוון
 ב-23 באוקטובר ביקר ראש ממשלת יוון קיריאקוס מיצוטאקיס בישראל ונפגש עם ראש הממשלה בנימין נתניהו והביע תמיכה בישראל.
 קפריסין
 נשיא קפריסין ניקוס כריסטודולידיס הגיע לביקור בישראל ונפגש עם ראש הממשלה בנימין נתניהו.
 איחוד האמירויות הערביות
 איחוד האמירויות פרסמה כי "התקפות חמאס נגד ערים ויישובים סמוכים לרצועת עזה, שכללו גם ירי אלפי רקטות למרכזי אוכלוסייה, מהוות הסלמה חמורה. אנחנו נחרדים מהדיווחים לפיהם אזרחים ישראלים נחטפו כבני ערובה מבתיהם".
 הרפובליקה הדמוקרטית של קונגו
 הרפובליקה הדמוקרטית של קונגו הביעה תמיכה בישראל וגינתה את פעולות החמאס
 קמרון
קמרון הביעה תמיכה בישראל וגינתה את פעולות החמאס.
 האיחוד האירופי
 שרי החוץ של האיחוד האירופי קיימו ועידת וידאו ב-10 באוקטובר, וקיבלו החלטה המתירה לישראל להגן על עצמה, אך גם הגדירה ענישה קולקטיבית נגד תושבי הרצועה כמנוגדת למשפט הבינלאומי.
 ב-19 באוקטובר אישר הפרלמנט האירופי ברוב של 500 מול 21 החלטה המגנה את חמאס, מכירה בזכותה של ישראל להגן על עצמה וקוראת לשחרר באופן מיידי את כל החטופים בידי חמאס.
 הוותיקן
 הכס הקדוש האפיפיור פרנציסקוס התפלל למען הקורבנות וקרא לשחרר את הילדים החטופים.

ב-10 באוקטובר מנהיגי ארצות הברית, בריטניה, גרמניה, צרפת ואיטליה הוציאו הצהרה משותפת התומכת בישראל, ומכירה בזכותה להגן על עצמה. ההצהרה גם מגנה את החמאס ורואה בפעילתו מעשי טרור מחרידים וטוענת כי אין להם שום לגיטימציה. המנהיגים טענו כי אין אפשרות לשבת עם החמאס לשיחות שלום, וכי בעודם תומכים בשאיפות הלגיטימיות של העם הפלסטיני, חמאס לא מקדם שאיפות אלה ומציע רק עוד טרור ושפיכות דמים. המנהיגים גם הזהירו גורמים נוספים במזרח התיכון מהתערבות בסכסוך.

מסמך שהוציא משרד החוץ ב-8 באוקטובר מנה 82 מדינות שתמכו באופן חד משמעי בישראל.

ברחבי העולם נערכו הפגנות תמיכה וסולידריות עם ישראל.

פעילים תומכי ישראל קידמו תגית ברשתות החברתיות HamasisISIS# שבה הם משווים בין פעילות חמאס לבין ארגון המדינה האסלאמית.

תגובות נייטרליות ותומכות בחמאס או בפלסטינים 

  מזכ"ל הליגה הערבית אחמד אבו אל-רייט קרא ל"הפסקה מיידית של הפעולות הצבאיות בעזה" ושל "מעגל העימותים המזוינים בין שני הצדדים" והוסיף כי "המשך יישום המדיניות האלימה והקיצונית של ישראל הוא פצצת זמן המונעת מהאזור כולו הזדמנות רצינית ליציבות בעתיד הנראה לעין".
  הרפובליקה העממית של סין אמרה שהיא "מודאגת מאד" מהאלימות, קראה להפסקת אש מידית עם החמאס, וטענה כי הפתרון לסיום העימות הוא הקמת מדינה פלסטינית עצמאית.
  רוסיה לא לקחה צד בקונפליקט. היא גינתה באופן כללי את האלימות וקראה להפסקת אש מידית. בהמשך, נשיא רוסיה, ולדימיר פוטין טען כי ההחמרה החדה היא תולדה של מדיניות כושלת של ארצות הברית במזרח התיכון. לאחר מכן השווה פוטין בין הסגר על עזה למצור הנאצי על לנינגרד. מצד אחד פוטין טען כי לישראל יש זכות להגן על עצמה, אך מצד שני אמר כי מתקפה קרקעית של צה"ל תוביל למספר "בלתי מתקבל על הדעת לחלוטין" של נפגעים אזרחיים. הוא קרא לפתוח במשא ומתן במזרח התיכון. סגן שר החוץ הרוסי, מיכאיל בוגדנוב, קיים שיחות נפרדות במוסקבה עם שגרירי ישראל, לבנון ואיראן.
  רג'פ ארדואן, נשיא טורקיה הביע תמיכה בחמאס ובפלסטינים, ואף שלח סיוע הומינטרי לעזה. בנוסף קרא להפסקת אש ולעצור את התקיפות שלטענתו התקיפות בגדר של "רצח עם". הוא טען שחמאס הוא לא ארגון טרור וגינה רק את ישראל.. איטליה גינתה את דבריו של ארדואן וקראה להם "חמורים ומגעילים". משרד החוץ גינה בחריפות את דבריו של ארדואן ומסר בהצהרה רשמית: "ישראל דוחה בשאט נפש את דבריו החמורים של נשיא טורקיה על ארגון הטרור חמאס. החמאס הוא ארגון טרור מתועב הגרוע מדעאש שרוצח באכזריות ובכוונה תחילה תינוקות, ילדים, נשים וזקנים, לוקח אזרחים כבני ערובה ומשתמש בבני עמו כמגנים אנושיים".
  נשיא איראן, אבראהים ראיסי, שיבח את פעולות החמאס.

 אנגולה קראה לשני הצדדים לנהוג באיפוק והידברות.
  עומאן: סולטאן עומאן ובהמשך בכירים נוספים גינו את ישראל על הפעולות הצבאיות ועל המצור ברצועת בטענות לכיבוש ואבל מתמשך לתושבי עזה. וקראה לישראל לחדול מפעולות האיבה ולסיים את המצור. בנוסף נאמר כי בכוונת עומאן להעביר סיוע לרצועה דרך מצרים.
  בוטסואנה: משרד החוץ של בוטסואנה פרסם הודעה המגנה את הפגיעה באזרחים משני הצדדים וקרא להפסקה מיידית של פעולות האיבה.
  נציגי הממשל העיראקי מסרו כי המתקפה הפלסטינית היא תולדה טבעית של דיכוי מתמיד מצד הישות הציונית.
  נשיא קולומביה גוסטבו פטרו השווה את מעשי צה"ל לשואה, בעקבות כך ישראל השעתה את הייצוא הביטחוני למדינה והשגרירה זומנה לשיחת נזיפה.
  משרד החוץ של דרום אפריקה פרסם הודעה הקוראת להפסקת הלחימה ותחילת שיחות שלום בין פלסטין לישראל, והזכיר את הדיכוי של העם הפלסטיני על ידי הכיבוש הישראלי, את חילול מסגד אל אקצה ומקומות קדושים לנוצרים, וקרא לפתרון שתי המדינות וחזרה לגבולות 67.
  ג'יבוטי: ג'יבוטי הביעה תמיכה בפלסטינים.
  אלג'יריה: משרד החוץ של אלג'יריה פרסם הודעה המגנה בחריפות את ההפצצות הישראליות על עזה וקורא לגופים בינלאומיים להתערב בסכסוך וכן להביע הזדהות על הפלסטינים הנלחמים נגד "ההתנחלות הקולוניאליסטית הישראלית".
 : תורכי אל-פייסל הוציא הודעת גינוי לישראל ולחמאס, לישראל אמר: "מגנים את ישראל על כך שאפשרה העברת כספים מקטאר לידי החמאס ברצועת עזה". לחמאס אמר: "מגנים את חמאס על הניסיון שלו למנוע נורמליזציה בין סעודיה לישראל".
 : נשיא מצרים, עבד אל-פתאח א-סיסי אמר בפסגה בקהיר: "אנו מגנים פגיעה באזרחים. פתרון צודק לסוגיה הפלסטינית אסור לבוא על חשבון מצרים. נחזור למפת הדרכים לסיום הטרגדיה בעזה, נחייה את תהליך השלום ונתחיל בהפסקת אש המובילה למדינה פלסטינית. בנוסף ההפצצות של ישראל מעכבות את הסיוע ההומניטרי".
 : מלך ירדן, עבדאללה השני, אמר בפסגה בקהיר: "נעצור את האסון ההומניטרי האזורי. אלימות נגד אזרחים בעזה, בגדה המערבית ובישראל אינה מתקבלת על הדעת. הפגיעה של עזה באזרחים היא פשע מלחמה. לחוסר מעש בינלאומי בעזה יש השלכות הרות אסון על כולנו, קורא להפסקת אש למתן סיוע הומינטרי".
 : יורש העצר הכוויתי, אמר בפסגה בקהיר: "הקהילה הבינלאומית מתמודדת עם הפרות ישראליות בסטנדרטים כפולים, הטרגדיה ההומניטרית בעזה היא תוצאה של כישלון הקהילה הבינלאומית למצוא פתרון צודק לסוגיה הפלסטינית. להתפתחויות האלו יהיו השלכות חמורות על האזור כולו". בנוסף, ב-25 באוקטובר 2023, נציג כווית בארגון המזון והחקלאות קרא לקהילה הבינלאומית למנוע את השימוש בהרעבה כנשק פוליטי וצבאי נגד הפלסטינים ברצועת עזה.

 : יו"ר הרשות הפלסטינית מחמוד עבאס אמר בפסגה בקהיר: "אנו מזהירים מפני גירוש ועקירת פלסטינים מעזה, ירושלים והגדה המערבית. ממשלת ישראל מתעלמת מהקריאות שלנו להפסקת אש. אנו דוחים פגיעה באזרחים משני הצדדים. מעגל האלימות נמשך בשל חוסר הצדק והזנחת זכויות הפלסטינים. מועצת הביטחון חייבת להגן על העם הפלסטיני. אנחנו נשארים בארצנו ודוגלים בשלום באמצעות פתרון שתי המדינות וסיום הכיבוש."
 : ב-24 באוקטובר 2023 מזכ"ל האו"ם אנטוניו גוטרש הצדיק את מעשי הטבח של חמאס ואמר ש"חמאס לא פעל בוואקום". דבריו עוררו ביקורת חריפה מצד ישראל וקריאה להתפטרותו, ושר החוץ אלי כהן ביטל פגישה איתו במחאה. ראש ממשלת בריטניה גינה את מזכ"ל האו"ם על דבריו ואמר שאין הצדקה למעשי הטרור של חמאס.

ב-13 באוקטובר במסגרת "יום הזעם" שהכריז חמאס, התקיימו במזרח התיכון מספר הפגנות תמיכה בחמאס, במיוחד במדינות ששותפות לציר האיראני וכן במדינות עם תמיכה בארגון האחים המוסלמים. בירדן התקיימה הפגנה המונית בעמאן. מפגינים נוספים ניסו לחצות את הגבול לישראל אך נבלמו בידי צבא ירדן. הפגנות המוניות התקיימו גם בעיראק, תימן ואיראן. הפגנת תמיכה גדולה בחמאס התקיימה בלבנון בהשתתפות סגן מזכ"ל חזבאללה.

מועצת הביטחון של האומות המאוחדות
ב-9 באוקטובר התכנסה מועצת הביטחון של האו"ם, בעקבות דרישת ארצות הברית לגנות בצורה חריפה את מתקפת חמאס. סין ורוסיה נמנעו מגינוי המתקפה וקראו להימנע מפגיעה באזרחים. הכינוס הסתיים ללא החלטה.

ב-14 באוקטובר הפיצה רוסיה לחברות מועצת הביטחון של האו"ם טיוטת הצעת החלטה שקוראת להפסקת אש מיידית ברצועת עזה. לפי הערכות, ארצות הברית צפויה להטיל וטו על הצעת ההחלטה, אם זו תגיע להצבעה במועצת הביטחון.

ב-18 באוקטובר הטילה ארצות הברית וטו על הצעת החלטה שהגישה ברזיל למועצת הביטחון שבה דרשה הפסקת אש.

ב-25 באוקטובר הטילו רוסיה והרפובליקה העממית של סין וטו על הצעת החלטה של ארצות הברית שגינתה את החמאס ודרשה את שחרור החטופים באופן מיידי. ההחלטה זכתה לרוב, כאשר המתנגדות היו רוסיה, סין ואיחוד האמירויות.

ב-27 באוקטובר התקיימה הצבעה בעצרת הכללית של האו"ם, על הצעת החלטה ירדנית הקוראת להפסקת אש מבלי להזכיר את מעשי החמאס. ההחלטה עברה בתמיכת 121 מדינות כאשר 14 התנגדו להצעה (ביניהן ארה"ב, צ'כיה, הונגריה ופרגוואי), ובנוסף 44 מדינות נמנעו, בהן רוב מדינות אירופה. בנוסף לכך, קנדה הגישה הצעת החלטה נגדית הקוראת לגנות את פעולות החמאס. ההצעה אמנם זכתה לרוב של 88 מדינות נגד 55, אך נדחתה עקב כללי הדיון הדורשים רוב של שני שלישים. בין התומכות בהצעה הקנדית נמנו מדינות אירופה, מרבית מדינות דרום אמריקה, וכן הודו ומדינות במזרח אסיה.

תגובות חברתיות וציבוריות למתקפת הפתע הפלסטינית ומלחמת חרבות ברזל

תגובות באוניברסיטאות ומכללות 

הארגון סטודנטים למען צדק בפלסטין שפועל בקמפוסים בארצות הברית, הוציא הודעת תמיכה בפעילות חמאס ותיאר אותה כ"ניצחון היסטורי לתנועת ההתנגדות" ואמר שצריך לקדם "לא רק סיסמאות וצעדות אלא גם מאבק מזוין". הארגון קרא גם לשחרר את פלסטין "מהירדן ועד הים" ומארגן פעולות תמיכה בחמאס. הליגה נגד השמצה האשימה את הארגון בתמיכה בטרור. סטודנטים ישראלים ויהודים חשו מאוימים מארגוני סטודנטים פרו-פלסטיניים ותומכי טרור שערכו הפגנות המוניות בעד חמאס ומעשי הטבח שלו וקראו לפגוע בישראל. הפגנות הסטודנטים בעד חמאס עברו בשתיקה מצד הנהלת האוניברסיטאות, ודבר זה גרר ביקורת מצד תומכי ישראל עליהן על כך שסרבו לגנות תמיכה בטרור בקמפוס. תורמים גדולים ופירמות עורכי דין יוקרתיות הכריזו על הפסקת התרומות לאוניברסיטאות האמריקאיות בגלל שתיקתן מול התמיכה בטרור וההפגנות האנטישמיות, והודיעו שלא יעסיקו סטודנטים ובוגרים שהביעו תמיכה בחמאס.

ב-12 באוקטובר בציריך איגוד סטודנטים מרקסיסיטי (Marxistische Studierende Zürich) ניסו לארגן הפגנה פרו-פלסטינית בשטחי אוניברסיטת ציריך, ותלו פוסטרים ברחבי הקמפוס עם ססמה "אינתיפאדה עד לניצחון". ניסיון לארגן מחאה זו נבלם על ידי רשויות האוניברסיטה, אשר אסרו על המפגינים להתאסף בשטחה. משטרת שווייץ אף שלחה כוחות למוקד המצוין בפוסטר במטרה למנוע התארגנות. גם הנהלת אוניברסיטת ציריך וגם המכון הטכנולוגי של ציריך גינו את התוכן האלים של הפוסטרים.

עשרות אנשי סגל מאוניברסיטת קולומביה פרסמו מכתב בו הם מגנים את חברי הסגל והסטודנטים שתמכו בחמאס ותמכו בפשעים שביצע, ואת הנהלת האוניברסיטה שהגיבה בשתיקה. הם כתבו: "באוניברסיטה אדירה כמו שלנו יש מקום לדיון נמרץ על פתרון שתי המדינות והאם הוא צודק או ישים ועל מי נושא באחריות למצב האומלל ברצועת עזה. אך אין שום תירוץ למתקפה הברברית של חמאס על ישראל, המהווה פשע מלחמה. אנו נחרדים מכך שמישהו ירצה לחגוג מעשי זוועה מפלצתיים כאלו, או כמו שעשו חברי סגל באוניברסיטת קולומביה, לנסות 'לשים את הדברים בהקשר' או לראות בהם חלק מ'הזכות להתנגד למשטר כיבוש'. האוניברסיטה לא יכולה לסבול ולהרשות אלימות, התבטאויות שמסיבות לאלימות או הצהרות של שנאה. כמו שאנו מתנגדים לכל דעה קדומה או גזענות כלפי פלשתינים או מוסלמים, אנו נחרדים מסדרת האירועים האנטישמיים שהתרחשו מאז השביעי באוקטובר".

השפעת מלחמת חרבות ברזל בעולם התרבות והבידור 
בעקבות פריצת המלחמה, ידוענים, אנשי תקשורת, כתבים ואתרי חדשות ברחבי העולם תמכו בישראל וגינו את המתקפה.

מספר אמנים בינלאומיים רבים הביעו תמיכה פומבית בישראל ואף הצטרפו למאבק ההסברתי, ביניהם קורטני קוקס ודייוויד שווימר. לעומת זאת השחקנית האמריקאית ג'ניפר אניסטון הביעה תגובה המצדדת בחמאס "גיוס תרומות לארגון שמציע טיפול רפואי לנפגעים בעזה, בגיוס תרומות באתר. המצב בעזה דחוף, ומיליון ילדים סובלים".

קריס ג'נר שיתפה בעמוד האינסטגרם פוסטים המציגים את המספרים מאחורי המתקפה וסטורי נוסף של עמוד ההסברה Stand With Us.

השחקנית היהודייה-אמריקאית איימי שומר שיתפה את הפוסט של מנהלה של מדונה, גיא עוזרי, בו הסביר על המצב בישראל. השחקנית ג'יימי לי קרטיס הביעה תמיכה כשהעלתה פוסט עם דגל ישראל.

בין התומכים הנוספים נמנים מדונה, נואה שנאפ, קייט וולש, מישל טרכטנברג ואשלי טיסדייל, ג'יי אר רמירז, קים קרדשיאן, דוויין ג'ונסון, ג'יג'י חדיד.
הנסיך וויליאם וקייט מידלטון גינו את ההתקפה על ישראל.

חברת פרמאונט גלובל ביטלה את טקס פרסי המוזיקה של MTV אירופה 2023 שהיה אמור להתקיים בפריז ב-5 בנובמבר, בטענה שהסכסוך בישראל ובעזה "לא מרגיש כמו זמן לחגיגה עולמית".

ב-23 אוקטובר, מעל 400 שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי חמאס. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס. בנוסף המכתב קורא לשחרור כל בני הערובה, בלי הבדלי אזרחות.

דמויות פוליטיות

ארגונים דתיים

מחלוקת לגבי מינוח בכלי התקשורת

חלק מכלי התקשורת המערביים, כמו BBC, מציגים את פעילי חמאס בתור "חמושים" (באנגלית: militants), הטיעון לטובת דבר זה הוא כי כך נשמרת האובייקטביות בדיווח - העיתונאים אינם נוקטים צד בשאלה אם מדובר בטרוריסטים או בפעילים בארגון מחתרת הנאבק למען שחרור לאומי. ראש ממשלת בריטניה רישי סונאק ביקר את סיקור המלחמה בתקשורת הבריטית וטען כי "חמאס אינם לוחמים, והם אינם לוחמי חופש. הם טרוריסטים". סר אפרים מירוויס, הרב הראשי של בריטניה, ביקר בחריפות את אופן סיקור הלחימה וטען כי "אם לא משתמשים במונח 'טרוריסט', פותחים חלון הזדמנויות להצדקת העניין".

בעקבות הביקורת הנוקבת על הקביעה השגויה של ה-BBC שקבעה בתחילה בצורה נחרצת שישראל אשמה בפיצוץ בבית החולים הערבי אל-אהלי בעזה למרות שהגורם היה רקטה פלסטינית, ויחד עם ביקורת של גורמים פוליטיים בהם ראש ממשלת בריטניה רישי סונאק ומחאות מול מטה התאגיד, נאלץ ה-BBC לשנות גישה. לאחר פגישה עם מנהל חטיבת החדשות הודיע ארגון הגג של יהדות בריטניה כי ה-BBC יפסיק להתייחס לחמאס בתור "חמושים" ויוגדר כמי שממשלות בריטניה וארה"ב מגדירות כארגון טרור.

מערכון של ארץ נהדרת שלעג ל-BBC על הסיקור החד-צדדי שלו נגד ישראל ובפרט על הדיווח השגוי על הפיצוץ בבית החולים הערבי אל-אהלי שבו הם האשימו את ישראל, זכה לתהודה בבריטניה ונהפך לוויראלי.

תקריות אנטישמיות בעולם

המבצע הישראלי בעזה עורר גל של אנטישמיות בעולם. מחאות רבות נגד המדיניות הישראלית נשאו אופן אנטישמי מובהק וקריאות להשמדתה של ישראל. 

ב-8 לאוקטובר נופצה זכוכית של חנות כשרה בלונדון ורוססה הכתובת "Free Palestine" .

דגומה לתקרית אלימה היתה ב-29 באוקטובר בנמל תעופה בדאגסטן (רוסיה), בה המון מתפרע חיפש אחרי יהודים שאמורים היו לנחות במדינה. נשמעו קריאות אללה אכבר, נצפו דגלי פלסטין ושלטים עם כיתוב ברוסית נגד ישראל ויהודים.

בפריז רוססו גרפיטי של מגן דוד על ביתים פרטיים ובתי עסק שכיבול נמצאים בבעלות יהודית.

הפצת תוכן שקרי ואלים על ידי חמאס 
חמאס מנהל מסעות הסברה ותעמולה ברשתות חברתיות. בעקבות המלחמה החלו תלונות בעולם על כך שחמאס מפיץ דיסאינפורמציה ברשתות החברתיות. האיחוד האירופי התלונן לאילון מאסק כי X (לשעבר טוויטר) משמשת להפצת דיסאינפורמציה על המלחמה בישראל וכי "תוכן אלים וטרוריסטי לא הוסר מהרשת החברתית". האיחוד איים בהטלת עיצומים כספיים על הרשת. לפי בדיקה שערך הניו יורק טיימס, חמאס הצליח למנף את קשיי אכיפת מדיניות התוכן של רשת X, ולהפיץ סרטונים אלימים בתפוצה רחבה וזאת במטרה לעורר אימה. לטענת מומחים בוטים וחשבונות מזויפים שמופעלים על ידי איראן, חמאס והג'יהאד האיסלאמי מפיצים פייק ניוז ונרטיבים שמשרתים את חמאס. בתגובה אמרה מנכ"לית X לינדה יאקרינו, כי הרשת הסירה מאות חשבונות שקשורים לחמאס ומחקה או תייגה עשרות אלפי תכנים מאז פרוץ המלחמה.

ראו גם 
 ההסברה הישראלית במלחמת חרבות ברזל
 העורף הישראלי במלחמת חרבות ברזל
 דיסאינפורמציה במלחמת חרבות ברזל
 מתקפת הפתע על ישראל (2023)#תגובות
 מלחמת חרבות ברזל

קישורים חיצוניים 

 תמלילי נאומים והצהרות מנהיגים:
 נאומו של ג'ו ביידן ב-10 באוקטובר 2023
 
 אטילה שומפלבי, The world is watching: How the global press covered the Gaza hospital blast, ynet באנגלית, 10.18.23
 After Hospital Blast, Headlines Shift With Changing Claims ניו יורק טיימס, Oct. 18, 2023

הערות שוליים

מלחמת חרבות ברזל